කුරුණෑගල රෝහලේදී වඳ සැත්කම්වලට භාජනය වූ බව කියන මව්වරුන්ට රජය විසින් අනිවාර්යයෙන්ම වන්දි ලබාදීමේ වැඩපිළිවෙළක් දියත් කළ යුතු බව විපක්ෂ නායක මහින්ද රාජපක්ෂ මහතා පවසනවා.විපක්ෂ නායකවරයාගේ නිල නිවසේ පැවති සාකච්ඡාවකින් පසු මාධ්‍යයට අදහස් දක්වමින් ඔහු මේ බව සදහන් කළා.ගුවන් තොටුපළ,සංචාරක මාර්ගෝපදේශ රියදුරු සාමාජිකයින් අද පස්වරුවේ විපක්ෂ නායක මහින්ද රාජපක්ෂ මහතා හමුවුණේ විජේරාම පෙදෙසේ පිහිටි නිලනිවසේදීයි.ඒ පාස්කු ප්‍රහාරයෙන් පසු තම වෘත්තීන්ට එල්ල වී ඇති බලපෑම සම්බන්ධයෙන් සාකච්ඡා කිරීම සඳහායි.සාකච්ඡාවෙන් අනතුරුව පිටතට පැමිණි විපක්ෂනායකවරයාගෙන් මාධ්‍යවේදීන් මෙලෙස ප්‍රශ්න කළා.